Hugo Van der Goes

Pitor.
Nassù vers ël 1435 o 1440 a Gent, mòrt dël 1482 a Roodeclooster.
A l'é laureasse dël 1467 a Gent e n'ann pi tard a l'era al servissi ëd Carl ël Temerari a Bruges.
Decan dla corporassion dij pitor ëd Gent, dël 1474 a l'é intrà ant ël monasté 'd Roodeclooster.

Van der Goes as anspirava ai mèistr antich, ma a l'ha riussì a deje dle nuanse a j'espression fisonòmiche e ai gest për aumenté l'espressività dij sò përsonage.

 Euvre prinsipaj 
 Trìtich Portinari
 Tommaso Portinari, arpresentant ëd la banca dij Médici a Bruges, a l'avìa comandà 's panel d'autar monumental e a l'avìa falo rivé a Firense për mar. Cand ës trìtich a l'é rivà a destinassion, a l'ha fàit sensassion antra j'artista locaj. Le régole empìriche dle proporsion a l'han lassà ël pòst a n'arpresentassion basà an sël ròl dij përsonage: ij rapòrt ëd taja dle figure a son ëscalà conforma a soa amportansa e pa an rapòrt a le régole dla prospetiva. D'àutra part, ij moro e le stòfe a son piturà ëd fasson motobin naturalista. Cost'euvra ëd Van der Goes a l'ha avù n'anfluss notèivol an sla pitura fiorentin-a dla fin dël sécol ch'a fà XV.

Vandergoes, Hugo